ຮຽນຄຳສັບໃນຂ່າວພາສາອັງກິດ espionage
ພົນທະຫານບົກ ສະຫະລັດ ແບຣດລີ ແມນນິງ ໄດ້ຖືກຕັດສິນມີຄວາມຜິດ ກ່ຽວກັບ ການເປີດເຜີຍເອກະສານລັບຕໍ່ສາທາລະນະທີ່ໃຫຍ່ທີ່ສຸດໃນປະຫວັດສາດ.
NEWS WORDS: ESPIONAGE Espionage means to spy ທ່ານນັກຮຽນນັກສຶກສາທັງຫຼາຍ ຍິນດີຕ້ອນຮັບເຂົ້າສູ່ລາຍການຮຽນຄຳສັບພາສາອັງກິດໃນຂ່າວຂອງ ວິທະຍຸສຽງອາເມຣິກາ, ເຊິ່ງພວກເຮົາຈະສອນທ່ານ ກ່ຽວກັບ ຄຳສັບທີ່ໃຊ້ໃນຂ່າວ ພົນທະຫານບົກ ສະຫະລັດ ແບຣດລີ ແມນນິງ ໄດ້ຖືກຕັດສິນມີຄວາມຜິດ ກ່ຽວກັບ ການເປີດເຜີຍເອກະສານລັບຕໍ່ສາທາລະນະທີ່ໃຫຍ່ທີ່ສຸດໃນປະຫວັດສາດ ຫຼັງຈາກ 3 ປີຢູ່ໃນຄຸກ, ທະຫານອາຍຸ 25 ປີ ແລະ ອະດີດນັກວິເຄາະຂໍ້ມູນລັບຄົນດັ່ງກ່າວ ໄດ້ເດີນທາງຮອດສານທະຫານ ເພື່ອຟັງການຕັດສິນຄະດີຂອງລາວ: ຄືການຂັງຄຸກ 35 ປີສຳລັບການສອດແນມ Espionage means to spy Espionage ແປວ່າການສອດແນມ ມັນແມ່ນເວລາທີ່ປະເທດນຶ່ງ ໃຊ້ຄົນເພື່ອໄປລັກເອົາຂໍ້ມູນລັບທາງທະຫານ ຫຼື ການເມືອງຂອງອີກປະເທດນຶ່ງ ການສອດແນມດ້ານອຸດສາຫະກຳ ແມ່ນເວລາທີ່ບໍລິສັດນຶ່ງສອດແນມອີກບໍລິສັດນຶ່ງ ເພື່ອລັກເອົາແຜນການ ຫຼື ຂໍ້ມູນດ້ານເທັກໂນໂລຈີ ບັດນີ້, ເວລາທີ່ທ່ານໄດ້ຍິນຄໍາວ່າ “Espionage,” ທ່ານກໍຈະຮູ້ວ່າຄຳສັບໃນຂ່າວພວກນີ້ໝາຍຄວາມວ່າຫຍັງ